Мы махуэхэм
ЩIышылэм и 18, махуэку
Урысейм и Дзэ-Хьэуа Къарухэм я командованэ нэхъыщхьэм и махуэщ
Тунисым щагъэлъапIэ я Революцэм и махуэр
1535 гъэм Лимэ къалэм (иджыпсту Перу къэралым и щыхьэрщ) и лъабжьэр ягъэтIылъащ.
1765 гъэм Урысей пащтыхьым указ къыдигъэкIауэ щытащ пщыхэм емыдаIуэ пщылIхэр Сыбырым щылэжьэну ягъэкIуэныр хуит ищIу.
1825 гъэм Москва Театр Иныр къыщызэIуахащ.
1925 гъэм «Новый мир» журналым и япэ номерыр къыдэкIащ.
1943 гъэм советыдзэхэм Ленинград къалэр фашист къэухъуреихьыныгъэм кърагъэкIащ.
1964 гъэм США-м дохутырхэм Конгрессым къалэн щащIащ тутын ефэным зэраныгъэшхуэ зэрыпылъыр ар къыщIэзыгъэкI IуэхущIапIэхэм пачкэ псоми тратхэну хуагъэувыну.
Адыгэ усакIуэ ПащIэ Бэчмырзэ къызэралъхурэ илъэси 164-рэ ирокъу.
ТхакIуэ, егъэджакIуэ, кинодраматург Жылэ-теж Сэлэдин и ныбжьыр илъэс 78-рэ ирокъу.
Абхъазым, КъШР-м я цIыхубэ артист, КъБР-м щIыхь зиIэ и артист Акъ Мухьэрбэч къызэралъхурэ илъэс 69-рэ ирокъу.
Урысей актёр, кинорежиссёр, УФ-м и цIыхубэ артист Невзоров Борис и ныбжьыр илъэс 68-рэ ирокъу.
КъБР-м и Парламентым и депутату щыта, «УФ-м цIыхубэр егъэджэнымкIэ и IэнатIэм и лэжьакIуэ нэ-хъыфI» цIэр зыхуагъэфэща, жылагъуэ лэжьакIуэ, КъБР-м и Сабий фондым и унафэщI Умэ Светланэ къыщалъхуа махуэщ.
УэрэджыIакIуэ, композитор, актрисэ, УФ-мрэ Куржымрэ я цIыхубэ артисткэ Гвердцители Тамарэ и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. ЩIыIэр махуэм градуси 2 — 1, жэщым градуси 5 — 4 щыхъунущ.
ЩIышылэм и 19, мэрем
Беларусь Республикэм щагъэлъапIэ КъегъэлакIуэм и махуэр
1847 гъэм «Кавказ» газетым тридзащ Адыл-Джэрий СулътIан и «Урыс-шэрджэс е Адыгэ псалъалъэ, грамматикэ кIэщI щIыгъуу» тхыгъэр.
1942 гъэм Дзэ Плъыжьым хуит къищIыжащ Можайск, Верея къалэхэр.
1943 гъэм Ульяновскэ областыр къызэрагъэпэщащ.
1945 гъэм советыдзэ-хэм Тильзит, Млавэ, Лодзь, Краков, Кошице къалэхэр хуит къащIыжащ.
1955 гъэм США-м и президент Эйзенхауэр Дуайт дунейм щыяпэу телевиденэмкIэ пресс-конференц иригъэкIуэкIащ.
1965 гъэм Май посёлкэр къалэ ящIащ.
1966 гъэм Ганди Инди-рэ Индием и премьер-министр къулыкъум теуващ.
1991 гъэм УФ-м Атлетикэ хьэлъэмкIэ и федерацэр къызэрагъэпэщащ.
1992 гъэм Осетие Ипщэм референдум ще-кIуэкIащ, Куржым къы- хэкIыным теухуа Iуэхум унафэ тращIыхьу. Республикэм щыпсэухэм я процент 99-м Iэ яIэтащ Куржым къыгуэкIауэ Урысейм къыхыхьэным и телъхьэу.
1996 гъэм СНГ-м хыхьэ къэралхэм я Iэтащхьэхэм я Советым и унафэкIэ къызэрагъэпэщащ а зэгухьэныгъэм хэтхэм къэрал кIуэцI IуэхухэмкIэ я министрхэм я Совет.
США-м щыщ тхакIуэ цIэрыIуэ, усакIуэ, критик По Эдгар къызэралъхурэ илъэс 209-рэ ирокъу.
Урыс сурэтыщI Iэзэ Серов Валентин къызэралъхурэ илъэси 153-рэ ирокъу.
Совет усакIуэ цIэрыIуэ, Социалист Лэжьыгъэм и ЛIыхъужь Исаковский Михаил къызэралъхурэ илъэси 118-рэ ирокъу.
Абхъаз совет тхакIуэ, драматург, Абхъаз АССР-м гъуазджэхэмкIэ щIыхь зиIэ и лэжьакIуэ Лакербай Михаил къызэралъхурэ илъэси 117-рэ ирокъу.
ТхакIуэ, егъэджакIуэ Iэзэу щыта Жылау Нурбий къызэралъхурэ илъэс 87-рэ ирокъу.
Урысей кинорежиссёр, УФ-м и цIыхубэ артист Абдрашитов Вадим и ныбжьыр илъэс 73-рэ ирокъу.
Адыгей усакIуэ, КIэрашэ Тембот и щIыхькIэ щыIэ саугъэтым и лауреат, АР-м щIыхь зиIэ и журналист, «Адыгэ макъ» газетым и редактор нэхъыщхьэ Дербэ Тимур и ныбжьыр илъэс 44-рэ ирокъу.
Урысей гимнасткэ, Олимп джэгухэм тIэунейрэ щытекIуа, жылагъуэ лэжьакIуэ Хоркинэ Светланэ и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. ЩIыIэр махуэм 1 градус, жэщым градуси 2 — 1 щыхъунущ.
